Užstato sistemos administratorius

„Užstato sistemos administratorius“ (USAD) – 2015 m. įsteigta ne pelno organizacija, veikianti kaip viešoji įstaiga. Pagrindinis USAD tikslas – vykdyti užstato sistemos administratoriaus funkcijas kaip numatyta Pakuočių ir pakuočių atliekų tvarkymo įstatymehttp://grazintiverta.lt/verslui/.

Lietuvos gėrimų gamintojai bei importuotojai, pagal gamintojo atsakomybės principą, turi rinkti ir sutvarkyti pakuotes, kurias jie išleidžia į šalies rinką.

 Steigėjai 
USAD steigėjai:

 Lietuvos aludarių gildija;

 Lietuvos prekybos įmonių asociacija;

 Lietuvos natūralaus mineralinio vandens gamintojų asociacija.

Steigėjų nariai išleidžia į rinką per 80 % visų užstato sistemoje dalyvaujančių gėrimų pakuočių.

 Pareigos ir funkcijos 
Pagrindinės VšĮ „Užstato sistemos administratorius“ pareigos ir užduotys:

 aprūpina pardavėjus surinkimo priemonėmis;
 kompensuoja pardavėjų surinkimo sąnaudas;
 pasirūpina surinktų pakuočių gabenimu į administratoriaus skaičiavimo centrą;
 skaičiavimo centre pakuotes tikrina, paruošia perdirbimui;
 parenka perdirbėjus pakuočių perdirbimui;
 administruoja surinkto užstato apskaitą bei judėjimą;
 vykdo pakuočių atliekų sutvarkymo užduotis;
 vykdo švietėjišką veiklą užstato bei pakuočių atliekų tvarkymo srityse.

VšĮ „Užstato sistemos administratorius“ teikia paslaugas vienodomis sąlygomis visiems gamintojams ir importuotojams, nepriklausomai nuo jų dydžio ir išleidžiamo pakuočių kiekio.

 Infrastruktūra 

USAD skaičiavimo centras. Vilniuje įrengtas skaičiavimo centras, į kurį suvežamos Lietuvoje surinktos pakuotės. Rankinio surinkimo punktuose surinktos pakuotės suskaičiuojamos ir (kartu su taromatais surinktomis pakuotėmis) presuojamos bei paruošiamos pardavimui žaliavų perdirbėjams.
Taromatai ir rankinio surinkimo punktai. USAD aprūpina pardavėjus taromatais bei planuoja jų tinklą; rankinio surinkimo punktai aprūpinami surinkimo maišais, higieninėmis priemonėmis, jei reikia – patalpomis surinktoms pakuotėms saugoti.

 Pajamos ir sąnaudos 
Kaip ir kitose šalyse, pagrindinis USAD pajamų šaltinis – gėrimų gamintojų bei importuotojų subsidijoshttp://grazintiverta.lt/verslui/gamintojams-ir-importuotojams/ . Kasmet USAD valdyba patvirtina subsidijų dydį už kiekvieną gėrimo gamintojo bei importuotojo į rinką išleistą pakuotęhttps://www.vz.lt/paslaugos/2018/11/26/9240/gerimu-gamintojams-ir-importuotojamspinga-uzstato-sistemos-islaikymas.

Kitas pajamas organizacija gauna parduodama pakuočių žaliavas. Administratoriui atitenka ir vartotojų sumokėtas, tačiau neatsiimtas užstatas.

Pagrindinę USAD išlaidų dalį sudaro taromatų infrastruktūros išlaikymas bei pakuočių surinkimo sąnaudų kompensacijos prekybininkams. Parduotuvės, kuriose įrengti taromatai ar rankinio surinkimo punktai, priimdamos vienkartines gėrimų pakuotes, patiria papildomas darbo jėgos, laiko ir kitas sąnaudas. Jas, pagal galiojančius teisės aktus, kompensuoja USADhttps://www.vz.lt/prekyba/2018/10/30/didinamos-kompensacijos-prekybininkams-uz-taros-surinkima. Kompensacijos mokamos nuo kiekvienos surinktos pakuotėshttp://grazintiverta.lt/verslui/pardavejams/ , o išmokų dydį kasmet patvirtina USAD valdyba.

 Išnašos 

Kategorija:Lietuvos viešosios įstaigos
Kategorija:Pakuočių surinkimas